انستجرام السلام عليكم ورحمة الله وبركاته. اهلا بحضراتكم في المقطع رقم خمسمية اتنين وخمسين من مقاطع حظر التجول. والحلقة الخامسة والاخيرة. من حلقات صورة الرحمن ارجو من حضراتكم تجيبوا المصاحف
افكركم ربنا كلمنا آآ في سورة الرحمن عن الميزان وامرنا ان نقيم الوزن بالقسط. امرنا باقامة الوزن بالقسط وعدم الطغيان في الميزان. يعني كل انسان ياخد نصيبه كما يستحق لا نظلم الناس نعدل بين الناس نعطي كل كل انسان آآ نصيبه اللي يستحقه
اقرا معي من الاية السابعة للاية تسعة في سورة الرحمن عشان الموضوع ده مهم جدا. ده تقريبا هو الامر الوحيد اللي جه في اعوذ بالله السميع العليم من الشيطان الرجيم
والسماء رفعها ووضع الميزان الا تطغوا في الميزان واقيموا الوزن بالقسط ولا تخسروا الميزان امرنا القسط ما بحبش اقول بالعدل دي. عشان العدل احيانا بيبقى زلم وانا شرحتها في الاية في في الحلقة الاولى او التانية
لكن في اخر السورة ربنا كلمنا عن مفهوم جديد احنا ما سمعناش عنه قبل كده هو انه عشان يبقى فيه قسط الجنات نوعين نوع قال لنا عنه في الايات اللي خدناها امبارح من ستة واربعين لستين
اللي من اوصافهم ايه اقرا معي ستة واربعين ولمن خاف مقام ربه جنتان. بيتكلم عن جنتين اول صفة ذوات افنان. هو اول حاجة هي لمن خاف مقام ربه. فدول الجنات بتاعة من خاف مقام ربه. تاني حاجة ذواتا افنان لهم
تالت حاجة فيهما عينان تجريان فيهما من كل فاكهة زوجان آآ الناس فيها متكئين على فرش بطائنها من استبرق وجنى الجنتين دام فيهن قاصرات الطرف لم يطمثهن انس قبلهم ولا جان
كانهن الياقوت والمرجان ثم ذكر جنتين غيرهم بقى اللي هم هنبدأ الايات بتاعة الليلة من هنا اقرا معي وصف الجانيتين التانيين من الاية اتنين وستين للاية تسعة وستين ومن دونهما جنتان
فباي الاء ربكما تكذبان عامتان فباي الاء ربكما تكذبان فيهما عينان نضاختان فباي الاء ربكما تكذبان فيهما فاكهة ونخلو ورمان فباي الاء ربكما تكذبان في تلات اراء بقى كلمة من دونهما. بص معي في الاية اتنين وستين
اه ومن دونهما جنتان يعني ايه من دونهما اول رأي بيقول لك من دونهما يعني اقل منهم في الدرجة دونهما. يعني اقل منهم الدرجة وفيه رأي بيقول لك من دونهما يعني تحتهم. من الناحية المكانية دي جنات تحت الجنات ديت من دونهما
وفي رأي بيقول لك من دونهما يعني غيرهم غيرهم كلمة من دون ممكن تأتي بمعنى غير يعني مسلا في سورة الشورى ربنا بيقول وما لكم من دون الله من ولي ولا نصير. يعني من غير الله ما لكوش ولي ولا نصير. فممكن من دونهما يعني جنتين غيرهم
مش بالضرورة يكونوا اقل منهم في حاجة انا الحقيقة من مقارنتي الجنتين دول بدول زي ما هنعمل مقارنة بينهم دلوقتي ارى انهما الرأي الاول انهما اقل في الدرجة ده اكيد
انا ارى زلك يعني يعني من المقارنة وهنشوفها دلوقتي بس ده لا مانع ايضا ان هم يكونوا تحتهم في المكان ايضا وبالتأكيد هم غيرهم فبالتالي لو احنا خدنا الرأي الاول هيبقى الاول والتاني والتالت واردين التلاتة. فانا مع التلات تفاسير اللي بيقول لهم اقل في الدرجة. ليه بقى
تعالوا نقارن الاوصاف ستة واربعين واتنين وستين ستة واربعين واتنين وستين ولمن خاف مقام ربه جنتان تميم ومن دونهما جنتان الاولانيين حدد انهم لمن خاف مقام ربه والتانيين لم يحدد لمين
ومعقول يعني حد هيدخل الجنة الا لو كان ممن خاف مقام ربه في ناس عصا هيدخلوا النار وبعد فترة هيخرجوا من النار ويروحوا الجنة وفي ناس عصاة ربنا هيغفر لهم باستغفارهم وبشفاعة الشافعين. يعني دول ناس كانوا على وشك يسقطوا في الامتحان. ونجحوا يعني خلطوا عملا صالحا واخر
دول ما هماش يعتبروا من الذين خافوا مقام ربهم يعني. وفي الاخرة يخشوا الجنة برضو في ناس بتنجح بخمسين في المية اكيد مش زيهم زي المتقين والمحسنين بالتأكيد مش زيهم زي بعض. وفي ناس عملت خير
وكانت بتعمل اعمال خيرية حلوة وكويسة وبتسقي الناس ماية في الايام الحر حاجات جميلة جدا وتقف في الاشارات توزع تمر وتوزع تمر هندي وماية وعشان وقت الافطار في رمضان دا حاجة جميلة افطار الصائم. دي حاجة جميلة جدا. لكن هل دا عمل يوقعي يجري مرة واحدة في الشارع قدام السيارات. فواحد
الراجل طلع رمى نفسه عليه وانقز حياته في اخر لحظة بس الاتنين وقعوا انجرحوا بسبب الوقعة دي راجل تاني وقف بسيارته وخدهم هم الاتنين على المستشفى الاتنين عملوا خير. بس هو اللي رمى نفسه كان هيضحي بحياته زي اللي ضحى بشوية آآ بنزين وشوية وقت وشوية جهد عشان يوصله للمستشفى! اكيد مش زي بعض
هل من القسط ان الدولة تطلع بقى تعمل حفل تكريم للاتنين زي بعض وتدي الاتنين جايزة زي بعض؟ لأ برضو صح ولا لا؟ هو كده اقرا معي كمان تمانية واربعين واربعة وستين
الاولانيين ذواتا افنان التانيين مدهامة ذواتا افلام يعني لهم اغصان وتركك تتخيل بقى اللي على الاغصان بقى من ورق شجر والوان الورق الشجر والفاكهة والوان الفاكهة والازهار والطيور مداهامتان يعني لونهم اخضر غامق جدا
امتى بيبقى الحديقة لونها اخضر غامق جدا لما لما الاغصان بتتشابك وتحجب الضوء فبتبقى الصورة كلها خضرا وما فيش ضوء فبيبقى اخضر غامق اوي بيميل يعني بيميل للسواد ازا الجنتين الاولانيين دول
افلام فيهم اغصان. الاغصان دي بيتخللها اشعة شمس بتعطي منظر جميل كده وانت ماشي كده في حديقة وتنظر لفوق كده وتشوف بقى كده الاغصان طالعة ومن بينها فتحات بيطلع منها اشعة الضوء. منزر جميل اوي اجمل من الاغصان المتشابكة الكثيفة اللي بتحجب الضوء بالكامل
معناها حلوة برضو وجالنا برضو وحديقة برضو بس منزر الاغصان القليلة مع الضوء وهو داخل من بينها بيبقى منزر يعني رومانسي اقرا معي الاية خمسين والاية ستة وستين فيهما عينان تجريان
اللي فوق الاولانيين فيهما عينان تجريان والتانيين في فيهما عينان نضاختان نباخة يعني تتفجر من الارض الماية شكلها زي النافورة. حلو قوي شكلها لكن التانية تجريان الماية بتجري كده جدول كده بيجري مية كده جميلة وينزل في الاخر عامل زي الشلالات. ياه! جميل اوي
سألوا العينان نضاختان اللي بيتفجروا من الارض دول اكيد شكلهم مش بالجمال بتاع الهدوء بتاع الماية اللي بتنساب وبتجري وبتنزل كده ايه مش هلال مختلفين يعني في ناس قالوا بقى اللي قالوا الجنتين فوق بعض
قال لك ده هو ناس ممكن جدا تكون نفس الماية اللي بتتفجر العينان النضاختان دول بيتفجروا في الجنة اللي تحت وتطلع الماية فوق تجري وتنزل شلال وقال لك هي نفس الاغصان المتشابكة مدهامة تحت نفس الاغصان دي لما بتطلع فوق
بتبقى اقل مش كل الاقسام بتطلع فوق. فبتقل نفس الاغصان دي وبتبقى افنان. فعشان كده فيه ناس قالوا هم الجنتين فوق بعض. وهي نفس العينان وهم نفس الاغصان وايه بس شكلهم بيختلف فوق شوية. بيبقى ارقى شوية فوق يعني
طيب وبعدين ما ننساش ان الجنة فيها غرف من فوقها غرف اقرا معي اتنين وخمسين وتمانية وستين فيهما من كل فاكهة زوجان التانيين بقى. فيهما فاكهة ونخل ورمان الجنتين الاولانيين من كل فاكهة
اكد كل فاكهة ومش بس كده وكمان من كل فاكهة نوعين زوجان ايه هم احنا قلنا ما نعرفش هل فاكهة وعصير هل آآ آآ فاكهة وطازة وفاكهة مسلا مجمدة او مش عارف بيسموها ايه المجففة مسلا والحاجات دي ما اعرفش
لكن التانية فيها من كل فاكهة دي ما قلش قل قال فيها فاكهة واكد ان فيها نخل ورمان يعني ايه اكتر فاكهة حلوة مسكرة التمر واكتر فاكهة لاذعة فيها طعم لاذع. فيه ناس بتحب الحاجات المزة
الرمان معزمنا بيحطوا سكر على الرمان عشان يعرف ياكله. صح ولا لأ؟ ازا جاب لهم اكتر فاكهة لاذعة فيها لذعة وفاكهة فيها حلوة. وموجودين التانية من كل فاكهة فانا شخصيا بصراحة شايف انه واضح جدا انهم مختلفين عن بعض. يعني دي درجة اعلى من دي. طيب
اقرا معي من الاية كده آآ آآ استنى اه طيب الجنتين بقى الجداد دول اللي احنا بنسمع عنهم النهاردة دول اللي هم الاقل دول. هل الناس بقى هتقعد فيها لوحدها؟ يعني واحد لسه طالع وواحد دخل النار شوية وطلع
ودخل جنة من الجنات الحلوة دي هيقعد بقى كده لوحده في الجنة؟ لأ اقرا معي الاية سبعين فيهن خيرات حسان خيرات حساب في هذه الجنة نساء خيرات يعني داخلهن الخير
يعني اخلاقهم حلوة. طباعهم حلوة حسان جميلات من الحسن المرأة فيها طباعها حلوة. لهم نساء طباعهم حلوة وهم حلوات. طيب اقرا واحد وسبعين وباي الاء ربكما تكذبان ولا بشيء من نعمك ربنا نكذب. فلك الحمد. لو فيه حد ما كانش حاضر امبارح وبيتسائل طب والمرأة لها ايه؟ يرجع لايه
لحلقة امبارح نعرف اوصاف الرجال بقى في الجنة بقى اقرا اتنين وسبعين نور مقصورات في الخيام جمع حوراء وهي المرأة ذات العيون اللي بياضها شديد البياض وسوادها شديد السواد مش عينيها حمرا وطالعة زي ما كنت طالعة بتقشر بصل لأ
يعني عيون جميلة حور عين. يعني حور عيونهم واسعة. بس في في الصورة دي ما فيش حور عين. يقول لك حور مقصورات في الخيام يعني بيقتصر وجودهم داخل الخيام تلاتة وسبعين فباي الاء ربكما تكذبان ولا بشيء من نعمك ربنا نكذب
لك الحمد اقرا اربعة وسبعين وخمسة وسبعين لم يطمثهن انس قبلهم ولا جان وباي الاء ربكما تكذبان. زي برضو النساء بتوع الجنة. الجنتين اللي فوق او الجانتين الاولانيين لم يطمثهن انس قبلهم ولا جان. بس النساء بتوع الجنتين الاولانيين ما اسمهمش حور. ما عرفش ليه؟ ما ربنا ما قلش عليهم حور
آآ دول زيهم برضو لم يتزوجن من قبل ولا انس ولا جن. وكلمة بقى ولا انس ولا جن مش عايزها تشغلكم كتير. ايه ده هو الجن بيتجوزوا طب ينفع يتجوزوا لا لا لا لا لا
ده تعبير في اللغة العربية تقوله العرب بمعنى ما حدش خالص يعني لما حد يقول رأي عجيب بنرد عليه نقول له ده لا انس ولا جن قال اللي انت بتقوله ده
كلمة ولا انس ولا جن دي معناها ما حدش خالص عمل كده ما تقعدوش تشغلوا نفسكم كتير بالتفصيلة بتاعة لم يطمثهن انس قبلهم ولا جان. معناها ما اتجوزوش قبل كده وخلاص
خلاص يعني مهم جدا نفهم التعبيرات دي معناها ايه في اللغة العربية؟ عشان ما تشغلناش وتشتتنا على الفاضي طبعا عايز اقول لكم على حاجة كل انا بقالي خمسمية اتنين وخمسين حلقة النهاردة بقول لكم رأيي انا
ده تدبري من قراءتي لعدة تفاسير واعادي والتدبر بتاعي قد اكون مخطئ في حاجات انا قلتها كان تفاهم كده وارد جدا واكون اخطأت وانا اخطأت فعلا وطلعت صلحت حاجات. وفي حاجات ممكن خلاص عدت علي وما اعرفهاش. لكن
لازم تفهموا ده ان ما فيش حد كل يؤخذ من كلامه ويرد الى المعصوم صلى الله عليه وسلم. فانا في النهاية برضو اما باقول لكم حاجة قد اكون مخطئ برضو يعني عشان بس ما حدش ياخد كلامي على انه يعني ايه آآ صحيح مية في المية. ده ده مش مش وارد يعني
انا بقول لكم انس لا انس ولا جن يعني ما حدش. ولك اني عارفه. قد اكون مخطئ في دي لكن انا حبيت اقول لكم معي ستة وسبعين اقرا معي ستة وسبعين
متكئين على رفرف خضر وعبقري حسان. فباي الاء ربكما تكذبان الناس في الجنتين دول الجداد اللي لسه معناهم النهاردة دول بيجلسوا متكئين جلسة مريحة مسنودين على رفرف يعني على وسائد ومخدات او كوشينز او زي ما تسموها
بتسمى رفرف لانها بترفع الراس عن الارض رفرف لذلك الطير لما بيرفرف يعني بيرفع جناحيه عن الارض هم متكئين على رفرف حاجة اعلى من الارض لونها ايه خضراء كده وحلوة
عبقري رائعة حلو قوي العبقري نسبة الى وادي عبقر. العرب كانت تقول ان هناك وادي اسمه وادي عبقر. ده تخيلي يعني او يعني يقال انه في اليمن كان في جن
فلو الشاعر نبخ في الشعر جدا يقولوا ده عنده مساعد من الجن في وادي عبقر. ازا الراجل ده عبقري يعني له علاقة بالجن في وادي عبقر. العرب كانت تقول هزا الكلام كنوع من الايه؟ من المبالغة في في الثناء على حد يعني
المهم عبقري يعني بديع ورائع. فازا المخدات دي لونها اخضر وطرية وجميلة وعبقرية جدا جدا يعني اقرا سبعة وسبعين. فباي الاء ربكما تكذبان ولا بشيء من نعمك ربنا نكذب فلك
الحمد اخر اية بقى تبارك اسم ربك ذي الجلال والاكرام تبارك يعني تفاعل مع البركة البركة هي الزيادة الخير والبركة تسمى بركة لظهور الماء فيها وثبوته. ما بيتحركش ثبت وظاهر سم بركة
بركة البعير لما يجلس ويثبت ولا يتحرك فيصبح البعير ظاهر كده ان هو ثابت اذا تبارك يعني ظهر خيره وفاض على الناس في سورة الفرقان اخدنا تدبرنا قول الله تعالى
تبارك الذي نزل الفرقان على عبده ليكون للعالمين نذيرا يعني تبارك الله فاض خيره على خلقه بانه نزل القرآن الفرقان اللي هو القرآن هنا ازا هو ده آآ العلامة بتاعة ان ربنا تبارك بانه نزل الفرقان
هنا في الاية تمانية وسبعين تبارك اسم ربك ذي الجلال والاكرام اسم الله هو اللي تبارك تبارك اسم ربك الوهلة الاولى الواحد هيظن ان الاسم ده هو ايه ذو الجلال والاكرام
ده صحيح على قراءة واحدة. قراءة ابن عامر ليه؟ لانه قرأها كده ابن عامر قرأها كده يا جماعة اسمعوا دي ركزوا بقى في الحتة دي قوي حتة جميلة جمال رهيب
تبارك اسم ربك ذو الجلال والاكرام مش ذي الجلال والاكرام ليه ذو الجلال صفة لكلمة اسم تبارك اسمك. مرفوع ذو الجلال مرفوع ازا صفة الصفة تتبع الموصوف يبقى هنا ذو الجلال والاكرام ده صفة الاسم يبقى الاسم هو ذو الجلال
ايها الاكرام. اما في القراءة الاخرى اللي بنقرأها قراءة حفص وورش وغيرهم من الجمهور. تبارك اسم ربك ذي الجلال والاكرام. ذي الجلال والاكرام اكرام بالكسر تبارك اسم ربك الرب هنا مكسورا مضاف اليه
زي آآ ذي الجلال بالكسر انها صفة رب. مش صفة اسم فبقى تبارك اسم ربك ذي الجلال والاكرام. ربك ذي الجلال والاكرام ده صفة رب. لكن الاسم هو ايه اي اسم ما نعرفش
يعني تبارك فاض ببركته. هم. على الناس في قراءة الجمهور ربنا ذو الجلال والاكرام كل اسماؤه فيها بركة تبارك بص تبارك اسم ربك اي اسم كلهم الجلال والاكرام صفة صفة الرب
لكن مش بالضرورة يكون الاسم المقصود هو ذو الجلال والاكرام. ولكن برضه في قراءة اخرى ان الاسم هو ذو الجلال والاكرام اللي تبارك طب اشمعنى الاسم ده عشان طبيعة صورة الرحمن
شفنا فيها صفات الجلال ربنا له صفات جلال وصفات جمال اسماء الجلال واسماء الايه الجلال من جلال الله انه شديد العقاب قوي. آآ انه لا يظلم انه يعطي كل شخص على قدر عمله آآ لا يساوي بين المؤمنين والكافرين
لا يساوي بين المؤمنين ذوي الفضل الكبير والمؤمنين ذوي الفضل القليل. آآ دي كلها صفات الجلال والصفات الجمال والاكرام انه غفور. انه رحيم. انه كريم فين هنا مظاهر الكرم بتاعة ربنا. يا خبر ابيض! كل صفات الجنات دي كل الجنات الكبيرة اللي هي
اللي فيها النعيم الكثير واللي فيها اللي من دونهما دي كل ده هو في انسان يعني يستحق كل النعم دي مهما عمل الانسان يا جماعة اقصى احلام الواحد ايه بيبقى بيستريح وسعيد
يعني لو ربنا كان عمل الجنة كده كل واحد هيدخل الجنة يقعد فيه آآ جناح آآ في زي الاجنحة بتاعة الفنادق الفخمة جدا جدا اللي هي فايستار سوبر لوكس دي
وبيطل على منزر جميل جدا زي منزر البحر كده. ومن الناحية التانية منزر جناين واكل على طول اوبن بوفيه تلات مرات. وحاجة جميلة جدا كنا هنتبسط قوي ما كناش هنطلب اكتر من كده
لكن ربنا بيعطي في الجنة ما لا عين رأت ولا اذن سمعت. يعني بيدي لك مش على قدر احلامك. لا على قدر كرمك هو فوق احلامك. ليه ؟ لانه ذو الجلال والاكرام
وبذلك نكون قد انتهينا بفضل الله تعالى من تدبر سورة الرحمن وبكرة ان شاء الله نبدأ مع بعض سورة الواقعة ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل
اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرتنا ذنوبنا اسأل الله العلي العظيم ان يجعل هذا التدبر في ميزان حسناتي
وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظ
واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
مع اخواننا في تركستان وفي الشام وفي كل مكان. وانصر من نصرهم واخذل كل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا
مريضا به او حاملا له فيلبسه ثوب الصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
توحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك للتوكل عليك واحييها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله السادة الموعد ان كنا من اهل الدنيا